Grant Prix motô

Lo **Grant Prix motô** (**MotoGP**) est un format de corses de motôs que rassemble châque anâ los mèlyors pilotes mondiâls. La compèticion sè pâsse de mârs a novembro sot la fôrma d'un championat du mondo. Totes les machines sont des prototipos et los constructors sont dirèctament emplicâs dens lor concèpcion et pués dens la maneyance des mèlyores èquipes.

Dês lo championat 2012, la règllamentacion ôgmente la cilindrâye maximala ôtorisâ de  comparâ avouéc lo championat 2011, la portant a  maximon, cen que dèfend pas les cilindrâyes enfèriores.

## G•ènèralitâts
O est en 1949 que la Fèdèracion entèrnacionâla de motocicllismo (FIM) organise lo premiér championat du mondo. Houé, el entèrvint dens lo bien de la règllamentacion, la sociètât Dorna Sports dètegnent de son fllanc los drêts comèrcials de la disciplina.

Lo MotoGP est la catègorie rêna des corses de vitèsse motocicllos, les catègories Moto3 et Moto2 sont regârd a lor les cllâsses yô los jouenos pilotes font lors ârmes. Les motôs sont des prototipos, u contrèro de la catègorie Superbike que rassemble des motôs de sèrie modifiâyes d'aprés des critèros dèfenis per la règllamentacion. Il y at donc un aspèct tècnologico qu'oblege les èquipes a fâre un travâly de rechèrche et dèvelopament sovent côtiox, cen qu'èxplique asse-ben lo statut d'èlita qu'est associyê u MotoGP.

En 2002, les motors  doux-temps (cilindrâye de la catègorie rêna dês 1949) sont remplaciês per des quatro-temps de  en MotoGP, pués la règllamentacion 2007 at rèduit la cilindrâye a , dèfendent l'usâjo d'ôtros motors.

Por la sêson 2012, por pas crèar d'amalgame avouéc lo Moto2, dotâ dês 2010 d'un motor 4-temps de , la Comission fixe la cilindrâye a  avouéc nècèssèrament quatro cilindros que lo diamètre unitèro maximon est fixâ a . Por consèrvar un pllatél forni, los CRT (Claiming Rules Teams), catègorie de motôs utilisant un motor de sèrie de  montâ sur un châssis libro, font lor aparicion por los bouéls privâs.

Por lo championat 2014, los CRT sont remplaciês per los Open, en oposicion ux machines d'usines (apelâyes *factory*). La ciba étent de rèduire los côtes de dèvelopament por des bouéls qu'ant pas los mémos moyens que los grôs bâtis, tot en presèrvant una rèèla competitivitât.

En 2016, la catègorie Open disparêt avouéc l'enstalacion d'un bouètiér èlèctronico unico, la capacitât de resèrvouèr fixâye a  por tôs, lo diamètro de la roua de dèrriér pâsse a 17" u luè de 16,5" et lo manufacturiér de pnumaticos unico est Michelin.

**Devendro :**

* matin (FP1) : 45 menutes d'èssês libros
* véprenâs (FP2) : 45 menutes d'èssês libros[figura|Catègorie Motô GP a lo [Grant Prix motô d'Aragon 2010|Grant Prix d'Aragon 2010.]]

**Dessando :**

* matin (FP3) : 45 menutes d'èssês libros
* véprenâs (FP4) : 30 menutes d'èssês libros
* véprenâs (Q1) et (Q2) : 15 menutes châcuna

**Demenge :**

* matin : 20 menutes de warm up
* véprenâ : corsa d'aprés un nombro de tôrns dètèrmenâ en fonccion de la longior du circuit

Ècartâvens :

* Tant qu'a la sêson 2015, la corsa du Grant Prix des Payis-Bâs (Assen) sè tegnêt lo dessando et lo calendriér y ére avanciê d'un jorn.

Durent lo dèpârt de la corsa, los pilotes sont disposâs per levâs de três. L'ôrdre de la grelye de dèpârt est dèfeni per lo cllassement durent la tenâbla de qualificacions. Celi qu'at rèalisâ lo tôrn lo més rapida pârt en premiére posicion (pole posicion). Il y at un nombro prédéfini de tors d'aprés la longior du circuit (les corses duront en g•ènèral ) et les entèrvencions tècniques durent arréts ux stands sont dèfendues sôvo en câs de changement de condicions mètèorologiques (por changiér de pnus).

## Atribucion des pouents

### Titros per anâye

## Champions du mondo MotoGP /

### Titros per anâ

Catègorie:Sport